[{"text_idx": "#000002", "text": "Vabariigi president Kersti Kaljulaid kritiseeris ta\u0308na sotsiaalmeedias Martin Helme poolt eile ETV eetris ko\u0303lanud to\u0303demust, et abortide sooritamises osalevad naistearstid rikuvad sellega oma Hippokratese vannet. Konservatiivid tulid Helme kaitsele."}, {"text_idx": "#000003", "text": "Mo\u0303ned tunnid tagasi tegi Eesti Vabariigi president Kersti Kaljulaid oma Facebooki kontole postituse, milles kritiseeris eile EKRE aseesimehe Martin Helme poolt ETV saates \"Esimene stuudio\" va\u0308ljendatud to\u0303demust, et abortide sooritamises osalevad naistearstid rikuvad sellega oma kutse-eetika ehk Hippokratese vannet, mida andes vannutakse u\u0308htlasi, et ei anta \"kunagi naisele vahendit idaneva elu ha\u0308vitamiseks\"."}, {"text_idx": "#000004", "text": "Hoolimata to\u0303siasjast, et abort endast just idaneva elu ha\u0308vitamist kujutabki, leidis president Kaljulaid, et Helme lausutud konstateering kujutab endast lubamatut ru\u0308nnakut arstkonna vastu:"}, {"text_idx": "#000005", "text": "\"Abordiku\u0308simusis vo\u0303ib igal inimesel olla oma sisemine veendumus ja seisukoht. Kuid ru\u0308nnak meie professionaalse, kutse-eetikast ja seadustest la\u0308htuva arstkonna vastu on lubamatu so\u0303ltumata neist veendumustest. Meie ko\u0303igi ja eeska\u0308tt poliitikute vastutus on, et me oma u\u0308hiskonda katki ei teeks.\""}, {"text_idx": "#000006", "text": "Koos oma kommentaariga jagab Kaljulaid ka viidet artiklile, milles Arstide liit va\u0308ljendab seisukohta, et Martin Helme poolt o\u0308eldu on ebao\u0303iglane, solvav ja riigikogu liikmele sobimatu, misto\u0303ttu vo\u0303lgneb ta nende arvates naistearstidele vabanduse."}, {"text_idx": "#000007", "text": "Konservatiivid to\u0303ttasid Martin Helme kaitsele"}, {"text_idx": "#000008", "text": "Sihtasutuse Perekonna ja Traditsiooni Kaitseks juhatuse esimees Varro Vooglaid va\u0308ljendas sotsiaalmeedias presidendi su\u0308u\u0308distusele vastates arusaama, et o\u0303igustatud kriitika ei kujuta endast veel ru\u0308nnakut:"}, {"text_idx": "#000009", "text": "\"Oleks huvitav teada, mida proua president \"ru\u0308nnaku\" all silmas peab, pidades silmas, et viimasel ajal tembeldatakse liberaalide poolt igasugune ilmavaateliselt ebameeldiv kriitika ru\u0308nnakuks. Arste fu\u0308u\u0308siliselt ru\u0308nnata on muidugi lubamatu, aga va\u0308ljendada avalikult seisukohta, et arstid ei tohiks Hippokratese vannet rikkudes tahtlikult su\u0308u\u0308tuid inimesi tappa, ei ole kindlasti mingi lubamatu ru\u0308nnak. Isegi, kui proua arvab vastupidist, ei ole ta o\u0303nneks positsioonis, kust saaks teistele inimestele dikteerida, mida neil on vo\u0303i ei ole lubatud neist asjust arvata, ra\u0308a\u0308kida ja kirjutada. \"Meie ko\u0303igi ja eeska\u0308tt poliitikute vastutus on, et me oma u\u0308hiskonda katki ei teeks,\" leiab proua president. Va\u0308ga kena, aga ta vo\u0303iks endale u\u0308htlasi aru anda, et meie ko\u0303igi ja eestka\u0308tt poliitikute vastutus on ka see, et su\u0308u\u0308tuid inimesi tahtlikult katki ei rebitaks ja et seda riiklikult ei rahastataks. Suur ta\u0308nu Martin Helmele, kes minu teada esimese poliitikuna Eestis sellest reaalsusest nii otseso\u0303nu teleeetris ra\u0308a\u0308kis, ilma poliitilise korrektsuse filtriteta.\""}, {"text_idx": "#000010", "text": "EKRE esimees Mart Helme leidis, et arstid, kes su\u0308u\u0308distavad neid soovis Eesti naisi kahjustada, on asjast ta\u0308iesti valesti aru saanud:"}, {"text_idx": "#000012", "text": "\"Nad keelduvad aru saamast sellest, et loote tapmine on tapmine,\" ja\u0308tkas Mart Helme. \"Ma olen seda meelt, et loote tapmine on tapmine. Ko\u0303ik arstid, kes otsitud po\u0303hjustega su\u0308u\u0308distavad Martin Helmet, pole asjast o\u0303igesti aru saanud.\""}, {"text_idx": "#000014", "text": "\"Kui Martin Helmele tehakse tapmisa\u0308hvardus, siis president vaikib. Vaikivad ka ko\u0303ik teised oponendid. Kui Martin Helme (samuti teised EKRE poliitikud) suunab ta\u0308helepanu faktile, et abordi rahastamine maksumaksja raha eest on problemaatiline, kuna tegemist pole \"haigusega\", siis president vaikib. Kui Martin Helme u\u0308tleb, et su\u0308ndimata laste tapmine on vastuolus Hippokratese vandega, siis a\u0308kitselt on suurim kriitik president. Kahepalgeline. Va\u0308ga kahepalgeline.\""}, {"text_idx": "#000016", "text": "\"Ma ei anna kellelegi surmavalt toimivat mu\u0308rki, isegi kui ta seda minult palub; ka ei anna ma sellele sihitud no\u0303u. Samuti ei anna ma kunagi naisele vahendit idaneva elu ha\u0308vitamiseks.\""}, {"text_idx": "#000017", "text": "\"Mida Martin Helme valesti u\u0308tles?\" ku\u0308sib ta oma kommentaari lo\u0303pus."}, {"text_idx": "#000019", "text": "\"Toetan abordiku\u0308simuses Martin Helmet! Kersti Kaljulaid aga toetagu edasi tapatalguid, mis ja\u0308a\u0308b tema enda su\u0308dametunnistusele.\""}, {"text_idx": "#000024", "text": "Suurbritannia kaalub digitaalse va\u0308a\u0308ringu sisseviimist"}, {"text_idx": "#000031", "text": "Isamaa vo\u0303tab Venemaa kodanikelt ha\u0308a\u0308le ja toetab tuumaenergeetikat"}, {"text_idx": "#000032", "text": "U\u0308RO peasekreta\u0308r: maailm ko\u0303nnib avatud silmadega vastu so\u0303ja eskalatsioonile"}, {"text_idx": "#000035", "text": "Saksa transpordiminister kritiseeris teravalt EL-i plaanitavat uut Euro7 heitenormi autodele"}, {"text_idx": "#000036", "text": "Ivan Makarov: kes meeldida tahab, ei lahku va\u0308a\u0308rikalt"}, {"text_idx": "#000037", "text": "EKRE lubab lo\u0303petada abortide riikliku rahastamise"}, {"text_idx": "#000039", "text": "Objektiiv.ee on SAPTK uudiste- ja arvamusportaal, mis la\u0308htub eesma\u0308rgist kaitsta Eesti kultuurilist ja\u0308rjepidevust ja selle aluseks olevaid konservatiivseid va\u0308a\u0308rtusi. Vaata lisa siit"}, {"text_idx": "#000040", "text": "Portaali Objektiiv tegevus on vo\u0303imalik u\u0308ksnes ta\u0308nu eraisikute toetusele. Kui peate meie tegevust oluliseks ja vajalikuks, siis toetage meie pu\u0308u\u0308dlusi. Vaata lisa siit"}, {"text_idx": "#000041", "text": "SA Perekonna ja Traditsiooni Kaitseks"}]